== Nyt eksil og tilbagevenden ==
De påfølgende 3 år boede han atter på Næsbyholm, hvortil von Plessen på ny indbød ham; men [[1746]], da [[Frederik 5.|Frederik V]] kom på tronen, ansattes han igen i tjenesten og overtog straks sit gamle embede som chef for [[Nyholm|Ny-]] og [[Gammelholm]], hvilken stilling han beholdt indtil [[1756]]. Ved kongens kroning [[1747]] modtog han [[Dannebrogordenen|det hvide bånd]]. [[1753]] indtrådte Suhm i kommissionen til anlæg af [[Nivå]] [[galej]]værft, [[1754]] blev han præsident i [[Vestindisk-guineisk Kompagni|Det vestindiske Kompagni]]. Efter sin afgang som Holmens chef erholdt han rang med [[general]]er og udnævntes til militær [[deputeret]] i det kombinerede [[Admiralitets- og Generalkommissariats-Kollegiet|Admiralitets- og Generalkommissariats-Kollegium]]; i dette forblev han til sin død, der indtraf midnat mellem 25. og 26. november 1758.
Historie